Title: ประกาศกระทรวงการคลัง เรื่อง ยกเว้นภาษีสรรพสามิต  (ฉบับที่ 28)

ประกาศกระทรวงการคลัง

ประกาศกระทรวงการคลัง
เรื่อง
ยกเว้นภาษีสรรพสามิต
(ฉบับที่
๒๘)
------------------

                        เพื่อประโยชน์แก่การเศรษฐกิจของประเทศ
และเพื่อความผาสุกของประชาชน 
รัฐมนตรีว่าการกระทรวงการคลังโดยอนุมัติของคณะรัฐมนตรีอาศัยอำนาจตามความในมาตรา

๑๐๓ แห่งพระราชบัญญัติภาษีสรรพสามิต พ.ศ. ๒๕๒๗
ซึ่งแก้ไขเพิ่มเติมโดยพระราชบัญญัติ
ภาษีสรรพสามิต (ฉบับที่ ๒) พ.ศ. ๒๕๓๔ ออกประกาศไว้
ดังต่อไปนี้

                        ข้อ  ๑ 
ให้ยกเว้นภาษีสรรพสามิตในตอนที่ ๕ รถยนต์ ของพิกัดอัตราภาษีสรรพ
สามิต ท้ายพระราชบัญญัติพิกัดอัตราภาษีสรรพสามิต พ.ศ. ๒๕๒๗
ซึ่งแก้ไขเพิ่มเติมโดยพระ
ราชบัญญัติพิกัดอัตราภาษีสรรพสามิต (ฉบับที่ ๓) พ.ศ. ๒๕๓๔
ประเภทที่ ๐๕.๐๑ รถยนต์นั่ง 
และประเภทที่ ๐๕.๐๒ รถยนต์นั่ง
รถยนต์โดยสารที่มีที่นั่งไม่เกิน ๑๐ คน ทั้งนี้ เฉพาะรถยนต์
นั่งหรือรถยนต์โดยสารที่มีที่นั่งไม่เกิน ๑๐ คน
ที่ดัดแปลงมาจากรถยนต์กระบะ รถยนต์ที่มีเฉพาะ
แชสซีส์และกระจกบังลมหน้า (Chassis With Windshield)
และรถจักรยานยนต์ ไม่ว่าผู้
ดัดแปลงจะประกอบกิจการเป็นธุรกิจหรือไม่
โดยมีเงื่อนไขดังนี้
                                  (๑)  เป็นรถยนต์ของผู้ประกอบกิจการดังต่อไปนี้
                                       ๑.๑  กิจการของกระทรวงทบวงกรมหรือรัฐวิสาหกิจซึ่งส่งรายรับทั้งสิ้น
ให้แก่รัฐโดยไม่หักรายจ่าย
                                       ๑.๒  กิจการขององค์การบริหารส่วนท้องถิ่น เว้นแต่กิจการนั้นเป็น 
การขนส่ง การขาย หรือจำหน่ายด้วยวิธีต่าง ๆ
ไม่ว่าจะเป็นกิจการสาธารณูปโภคหรือไม่ก็ตาม
                                       ๑.๓  กิจการของธนาคารแห่งประเทศไทย ธนาคารออมสิน ธนาคาร
อาคารสงเคราะห์ ธนาคารเพื่อการสหกรณ์
และบรรษัทเงินทุนอุตสาหกรรมแห่งประเทศไทย
                                       ๑.๔  กิจการเพื่อประโยชน์แก่การศาสนาหรือการสาธารณกุศลใน
ประเทศไทยโดยเฉพาะซึ่งไม่นำผลกำไรไปจ่ายในทางอื่น
                                  (๒)  ดัดแปลงเสร็จและส่งมอบรถยนต์ที่ดัดแปลงเสร็จก่อนวันที่
๑ 
ตุลาคม พ.ศ. ๒๕๓๕ 
                                  (๓)  ให้ผู้ประกอบกิจการตาม (๑)
ส่งหลักฐานการดัดแปลงเสร็จ หรือ
สัญญาจ้างทำการดัดแปลง
รวมทั้งหลักฐานการส่งมอบรถยนต์ที่ดัดแปลงให้กรมสรรพสามิตทราบ
เพื่อกรมสรรพสามิตจะได้พิจารณาอนุมัติให้ยกเว้นภาษีต่อไป

                        ข้อ  ๒ 
ประกาศนี้ให้ใช้บังคับตั้งแต่วันที่ ๑ มกราคม พ.ศ. ๒๕๓๕ เป็นต้นไป

                                                                        ประกาศ
ณ วันที่ ๑ กรกฎาคม ๒๕๓๕
                                                                                         พนัส สิมะเสถียร

รัฐมนตรีว่าการกระทรวงการคลัง

[รก.๒๕๓๕/๘๘/๗๕๑๔/๙ กรกฎาคม ๒๕๓๕]

                                                                                    ฐาปนี
/ แก้ไข
                                                                                    ๑๖
กันยายน ๒๕๔๕
                                                                                    A+B(C)